
De  Ciceronis  in  orationibus  facetiis. 


Quintilianus  inter  Demosthenem  et  Ciceronem,  quanquam  urbanitatem  in  utroque 
fuisse  judicat,  tamen  hoc  interesse  dicit,  quod  Demostheni  risus  movendi  facultas  defuerit, 
Cicero  autem  non  solum  extra  iudicia,  sed  in  ipsis  etiam  orationibus  habitus  sit  nimius 
risus  afFectator.  Ac  Plutarchus  in  eorum  comparatione  Ciceronem  irridendi  cupiditate 
usque  ad  scurrilitatem  provectum  esse  et  in  causis  non  satis  decori  rationem  habuisse 
dicit,  immo  vero  etiam  illa  dicacitate  multos  laesisse  et  famam  malitiae  contraxisse. 
Ipse  vero  Cicero  illa  facultate  sua  ita  gloriatus  est,  ut  sibi,  si  acute  aut  facete  dictorum 
oflFensionem  efFugere  vellet,  famam  ingenii  abiiciendam  diceret  (ad  fam.  IX.  i6.).  Quan- 
tum  autem  iam  aequales  eius  urbanitati  et  argutiis  tribuerint,  vel  inde  cognosci  potest, 
quod  ipse  et  in  Planciana  circa  a.  700  a.  U.  et  ad  fam,  VII.  ;^2  aliquot  annis  post  con- 
queritur,  multa,  quae  non  dix;sset,  in  se  conferri;  itaque  Volumnium  reprehendit,  quod 
„parum  diligenter  possessio  salinarum  suarum  ab  illo  procuratore  defendatur.  Pugtia, 
inquit,  nisi  —  —  evrexva  et  argxita  apparebunt,  ut  sacramento  contendas  mea  non  esse". 
,Contra  Caesaris  (qui  voluminibus  suis  aTtofpihy^id-viov  etiam  Ciceronis  dicta  inseruisse  videtur), 
acre  in  eligendis  apophthegmatis  iudicium  laudat.  ,.Audio,  inquit,  Caesarem,  si  quod 
afferatur  ad  eum  pro  meo,  quod  meum  non  sit,  reiicere  solere.-'  Quid  mirum  igitur,  si 
iam  vivo  Cicerone  facete  ab  eo  dicta  collegerunt,  ut  primus  C.  Trebonius  fecit,  is  qui  postea 
inter  Caesaris  percussores  fuit,  cuius  librum  libentissime  se  legisse  Cicero  a.  707  scripsit  (ad 
fam.  XV.  21.  cf.  XII.  16.).  Praeterea  certe  usque  ad  Macrobii  aetatem  (circa  a.  400  p.  Chr.) 
extabant  III  libri  de  jocis  Ciceronis,  ab  eius  liberto  Tirone  scripti,  quorum  et  Quintilianus 
VI.  3.  5.  et  schol.  Bobiense  ad  Sestianam  LXIV  mentionem  fecit,  sed  ille  dubitans,  num 
ii  vere  a  Tirone  profecti  sint,  et  reprehendens ,  quod  plus  studii  in  congerendis,  quam 
iudicii  in  eligendis  dictis  sit  adhibitum. 

■''^K        Videamus  igitur  primnm  qnid  Cicero  de  toto  jocandi  genere  iudicaYerit,  deinde 
qui  sales  eius  orationibus  aspersi  extent. 


I. 

Ciceronis  de  facetiis  praecepta. 


Ipse  igitur  in  librorum ,  qui  sunt  de  oratore ,  primo ,  cum  quae  oratori  futuro  di-  rf-y^ 
scenda  sint,  enumerat,  libandum  esse  dicit  ex  omni  genere  facetiarum  quendam  leporem,  /.,'!'  v; 
quo  tanquam  sale  perspergatur  omnis  oratio:   in  secundo   vero  libro  C.  Julium  Caesarem  -> '  ^  * 

Strabonem,  quo  nemo  unquam  urbanitate  et  lepore  conditior  fuit,  facit  de  facetiis  dispti- 
tantem.  Atque  totum  illud  risum  movere  leve,  sed  plane  oratoris  esse  ac  multum  sales 
et  facetias  in  dicendo  valere  dicit,  quod  hilarita^  oratori  benevolentiam  conciliet  aut  ad- 
mirationem ,  aut  frangat  et  impediat  adversarium ,  aut  tristitiara  ac  severitatem  mitiget 
odiosasque  res  saepe,  quas  argumentis  dilui  non  facile  sit,  ioco  risuque  dissolvat.  Addit 
autem  quasdam  cautiones :  diligenter  videndum  esse  oratori ,  quatenus  ridicula  sint  trac- 
tanda:  nam  nec  insignem  et  scelere  iunctam  improbitatem  nec  rursus  miseriam  insignem 
risu  esse  agitandam.  Pariter  in  Orat.  26,  88.  ridiculo  uti  vetat  oratorem  in  calamitatem, 
ne  inhumanum  videatur,  aut  in  facinus,  ne  odii  locum  risus  occupet.  Itaque  facillime  ea 
ludi  putat,  quae  neque  odio  magno  neque  misericordia  maxima  digna  sint,  et  materiem 
esse  omnem  ridiculorum  in  istis  vitiis,  quae  sint  in  vita  hominum  neque  carorum 
neque  calamitosorum  neque  eorum,  qui  ob  facinus  ad  supplicium  rapiendi  videantur; 
esse  etiam  in  deformitate  et  corporis  vitiis,  sed  hoc  maxime  in  genere  diligenter  viden- 
dum,  quatenus  deceat.  Duo  autem  esse  vult  genera  facetiarum,  quorum  alterum  re 
tractetur,  alterum  dicto.  ,,Haec  igitur  sit  prima  partitio:  quod  facete  dicatur,  id  alias 
in  re  habere,  alias  in  verbo  facetias;  maxime  autem  homines  delectari,  si  quando  risus 
coniuncte  re  verboque  moveatur." 

Quaerendum  igitur  est  quid  sibi  velit  illud  „re  tractari".  Re  autem  est  primum 
id  ridiculum,  quod  ex  quadam  imitatione  et  maxime  quidem  ex  depravata  sumi  solfeat, 
cum  eius,  de  quo  narres,  mores,  sermo,  vox,  voltus,  gestus  exprimuntur;  quam  imita- 
tionem,  si  nimia  sit,  esse  mimorum  dicit  et  oratori  parco  adhibendam.  Hoc  ridiculum 
igitur  fit  ita,  ut  orator  non  verbis  describat,  sed  aut  sui  corporis  motu  gestuque  eum, 
cuius  vitia  exprimere  vult,  imitetur,  aut  alio  quodam  modo  (velut  imagine  proposita  et 
oculis  subiecta)  risum  moveat.  Huius  imitationis,  etsi  oratoria  esse  potest,  in  scriptis 
orationibus  exemplum  extare  aut  cognosci  non  potest;  itaque  ea  omissa,  quas  facetias 
Cicero  praeter  eam  in  re  positas  esse  dicat  videamus!  Pertinet  enim  huc  id  genus  face- 
tiarum  sive  leporis,  quod  est  aequabiliter  in  omni  sermone  fusum  (cavillatio,  perpetua 
festivitas,  facetiae  proprie  dictae),  cum  aliquid  tanquam  aliqua  fabella  narratur,  sive 
habes  vere  quod  narrare  possis,  quod  tamen  est  mendaciunculis  aspergendum,  sive 
fingis ;  describuntur  igitur  hominum  mores  et  ita  effinguntur ,  ut  re  narrata  aliqua 
qiiales  sint  intelligantur ;  nam  „narrare  quae  salsa  sint  inprimis  subtile  est  et 
oratorium"  Quint.  VI.  3.  39.  In  re  autem,  non  in  verbis  posita  est  salsa  narratio, 
quoniam  id ,  quod ,  quibuscunque  verbis  dixeris ,  facetum  tamen  est  nec  mutatis 
verbis  salem  amittit,  re  continetur.  Ad  hoc  genus  adscribendae  sunt  etiam 
narrationes  apologorum  et  collationes  aut  ex  historia  aut  ex  similitudine  tractae  et  illa, 
quae  minuendi  aut  augendi  causa  ad  incredibilem  admirationem  efferuntur,  et  dissimulatio, 
cum  tota  oratione  severe  ludis,  cum  aliter  sentis  ac  loqueris  aut  cum  honesto  verbo 
"vitiosa  res  appellatur  aut  ex  alterius  oratione  aliud  excipis  atque  ille  volt,  aut  non  videris 
intelligere  quod  intelligas  et  quasi  per  dissimulationem  (non  intelligendi)  subabsurde  salse- 
que  dicis.  Sequuntur  nonnulla  ridicula,  quae  a  Cicerone  exemplis  magis  illustrantur,  quam 
definitione  explicantur,  sed  haec  tam  singularia  sunt,  ut  in  certa  genera  discribi  non 
possint.  Itaque  Cicero  facetias  eas,  quae  sunt  in  re  et  sententia,  his  generibus  con- 
tineri  dicit:  .-  ; . 

.   ■•}  .  -^^ii 
■".  i'  '.  ■xi'- 


'^^■»  '"'*',' '  '    ■     r^         ■      -■••   -■     ■     .'■-:      V  J-    ■■  '■^?  r*^:-' 


f  .^t»  ,•  -      •■■-         .■;■"  .-:■-.■■■■  -■  •  .■•■'■■> 

i)  expectationibus  decipiendis  (Unerwartetes)   284. 

2)  naturis  aliorum  irridendis  (komische  Charakteristik)    264. 

3)  naturis  ipsorum  ridicule  iudicandis  (witzige  Selbstverspottung). 
.          4)  similitudine  turpioris  (Karrikatur)    266. 

t'?' '  5)  dissimulatione  (Ironie)    269. 

n  t :      6)  subabsurda  dicendo  (scheinbar  einfaltige  Ausserung). 
-^S^'     '  7)  stulta  reprehendendo  (Geisselung  der  Thorheit)    280. 

if^''         Venio  nunc  ad  alterum  genus  facetiarum,  quod  verbi  ratione  et  vi  continetur, 

peracutum  et   breve,    dicacitatem,    de   qua  agitur  de  or.  II.  60.  244.,  sive  ridiculum  quod 

est  in  celeritate  atque  dicto,    in   jaciendo   mittendoque   ridiculo  (or.  87.),    quod    verbi   aut 

sententiae  quodam  acumine  movetur ,   quod  mutatis  verbis  salem  amittit ,  in  verbis  habet 

leporem  omnem;  Quintil.  6.  3.  43  jaculationem  verborum  et  inclusam  breviter  urbanitatem 

vocat.     Dicacitas  autem,  oratori  cavendum  est,  ne  scurrilis  videatur;    nam  etiam  scurrae 

stmt  dicaces ,    sed  hi ,    ut  ridiculi  videantur ,    nec  temporis  nec  personae  rationem  habent : 

^.Jrtdicacitatis   igitur   moderatio   et   raritas   dictorum    distingTiit   oratorem  a  scurra.     In  verbo 

f*ifigitur   posita   sunt    i)  in   primis   ambigua,    cum   vis  verbi  ad  aliud  atque  ceteri  accipiunt, 

^^  iducitur.     Hanc    ambiguitatem    Quintilianus   nominat   amphiboliam   et   pervenire   usque    ad 

^r;;' aenigma  dicit,  cuius  exemplum  affert  ex  Ciceronis  pro  Fonteio  oratione. 

2)  cum   aliud   expectamus,   aliud   dicitur   {u^cQoadoy.rjTov).     Quodsi   admixtum  est 
etiam  ambiguum,  fit  salsius; 

'-_:  3)  quae  habent  parvam  verbi  immutationem  {TiaQovof^maia,  annominatio) ; 

I  ■ '  .  4)  interpretatio    nominis,     cum     ad    ridiculum    convertis    quamobrem    ita    quis 

vocetur; 

.;',   .  5)  saepe  versus  facete  interponitur ,   vel   ut  est,   vel   pauliulum  immutatus  aut 

';..•  aliqua  pars  versus  :  item  proverbia ; 

^i  .                6)  cum  ad  verbum,  non  ad  sententiam  rem  accipere  videare; 

>'  7)  quae  aut  ex  immutata  oratione  ducuntur  {d/dr]yo(tia,  Quintil. :  inversio)  aut  ex 

i;  unius  verbi  translatione  (Metapher) ; 

r  \                 8)  aut  ex  inversione  verborum  (Quintil. :  illusio,  Ironie)*); 

r.^.  9)  verba  relata  contrarie  {avxid-tra). 

■   \  Ex   his   quae   dixi   generibus   in    epistola   ad   Volumnium   data   (VII.    33)    comme- 

;  jnorantur :  af4(fi(ioXia,  TcaqdyQaf^iiia,  TtaQo.  nQoadoviiuv ;  —  i7ieQ(io/.r,  autem  (sive  illa  quae  augendi 
'■-^causa  ad  incredibilem  admirationem  efferuntur)  pertinet  ad  ridiculum  quod  est  in  re 
'^j;  .positum. 

^t;,  ^  .  Haec  fere  sunt  quae  Cicero  de  facetiis  explicavit,  partim  fortasse  ex  Aristotelis 
l"^.'et  Theophrasti  libris  qui  sunt  de  ridiculis  sumta ;  eaque  illustravit  exemplis,  quae  maxime 
r^-,ex  Crassi  orationibus  aut  Catonis  apophthegmatis  delegit,  non  quo  iocandi  rationem 
^lquandam  et  artem  traderet,  sed  ut  ea  quae  sicut  in  ceteris  rebus,  sic  etiam  in  hac  aut 
^  '^  natura  aut  studio  aut  exercitatione  fierent,  aut  recta  esse  aut  prava  doceret, 

'■^y      "1:    \  ■    *)  Etiam  in  perpetuis  facetiis  ironiae  est  mentio  facta,  sed  haec,  de  qua  nunc  dicimus,  in  dicto  est  posiU, 
.-    iion  hi  re. 

Sales  orationibus  aspersi. 


Videamus  igitur  quemadmodum  ipse  illa  praecepta  in  orationibus  quae  extant 
secutus  sit.  Nam,  cum  libros  de  oratore  a.  699  a.  U.  scriberet,  ea,  quae  his  libris  prae- 
cipiebat,  in  dicendo  et  jamdiu  tractaverat  et  tum  ipsum  multum  tractabat.  Quodsi  haec 
quae  in  orationibus  extant  ad  ea  quae  invenimus  praecepta  et  doctrinam  non  omnia 
referri  possunt,  primum  omnibus  numeris  absolutam  et  plane  descriptam  artem  non  tra- 
didit,  deinde  ipse  natura  sua  vel  ultra  eo.s,  quibus  rectum  usum  circumscripsit,  fines  est 
provectus ,  tum  quaedam  ab  eo  ridicule  et  iocose  dicta  sunt ,  quorum  interpretatio  nunc 
aut  incerta  sit  aut  nulla ;  denique  multis  locis  compluria  ridiculi  genera  simul  insunt. 

A. 

Ac  primum  perpetua  illa  in  narrando  festivitas  sive  facetiae  aequabiliter 
in  omni  oratione  aut  in  maiore  orationis  parte  fusae  apparent: 

p.  Rosc.  Am.  56.  57  cum  accusatores  cum  canibus  et  anseribus  comparat,  59 
cum  Erucii  in  accusando  negligentiam  describit,  qui  82.  ex  aliena  oratione  declamare 
videretur,  quam  in  alium  reum  commentaretur ; 

cum  p.  Rosc.  Com.  20.  Fannii  Chaereae  faciem  describit,  qui  idcirco  ,.capite  et 
superciliis  semper  est  rasis,  ne  ullum  pilum  viri  boni  habere  dicatur*'  et  mores  cum  leno- 
nis  Plautini  persona  confert,  quem  Roscius  praeclare  in  scena  tractet,  et  49  Cluvium, 
virum  gravissimum,  ad  mentiendum  atque  peierandum  colloquio  admodum  ridiculo  a  pro- 
bissimo  viro  Roscio  moveri  fing-it ; 

cum  in  div.  in  Q.  Caec.  45.  Q.  Hortensii  in  partiendo  artem  et  ,.divisionem  in 
digitos  diductam"  (Quint.  IV.  5.  24)  (ut  Verr.  III.  49.  eiusdem  jactationem  cerviculae) 
leviter  perstringens  accusationi  Caecilii ,  ex  veteribus  orationibus  et  magistri  ludi  libro 
compositae,  minatur  perniciei  fore; 

cum  Verr,  III.  76.  Verrem  decumas  mulierculis  aeque  ac  Persarum  reges  uxori- 
bus  civitates  attribuisse  narrat. 

Verrina  IV  vero  tota  fere  constat  perpetuis  facetiis,  quibus  dictorum  sales  sunt 
aspersi  cf.  inprimis  quae  narrat  de  Cibyraticis  canibus ,  qui  cum  majus  artis  opus  venari 
non  poterant ,  minora  pro  lepusculis  capiebant  (47),  aut  de  cena,  in  qua  elegantissimus 
atque  eruditissimus  homo  quasi  festivum  acroama,  ne  sine  corollario  discederet,  emblemata 
evellenda  curavit  (49). 

In  Verr.  V  vitam  ejus  luxuriosam  et  inertem  describit  et  boni  imperatoris  ex 
mulierum  morsu  cicatrices  cum  Aquilii  vulneribus,  novum  monstrum  cum  vetere  in  iisdem 
locis  Scyllae,  Charybdis,  Cyclopum  immanitate  comparat. 

P.  Caec.  41.  Aebutius,  27  testes  P.  Caesennius,  auctor  fundi,  non  tam  auctoritate 
gravi,  quam  corpore,  et  S.  Clodius  Phormio  „nec  minus  niger  nec  minus  confidens  quam 
ille  Terentianus  est  Phormio-'  paucis  verbis  (cf.  Quintil.  VI.  3.  56),  denique  Falcula, 
exemplar  antiquae  religionis,   isque   brevi  narratione  depinguntur,    54    eorum,    qui   leges 

ex  verbis  intelligunt,  non  ex  voluntate,  stultitia  irridetur,  ubi  etiam  6i  si  quis  per  calum- 
niam  quaerat,  num  fustes  aut  saxa  in  armis  numeranda  sint,  id  ,.armorum  iudicium"  esse 
dicit,  Pacuvii  fabulam  significans. 

\---  Oratio   pro    Cluent. ,    quanquam   in   causa   magis   odio   quam  risu  digna  versatur, 

habet  quaedam  iocosa,  ut  58  ineptam  Ceparii  defensionem,  qui  cum  iudices  respicere 
C.  Fabricii  senectutem  iussisset,  ipse  respiciens  iam  C.  Fabricium  a  subselliis  demisso 
capite  discessisse  videt  (Quint.  VI.  3.  39)  et  72.  Stajeni  fraudem. 

In  or.  II  de  lege  agrar.  13.  P.  Rulli,  cum  is  tribunatum  adisset,  mutatus  aspectus 
et  orationis  obscuritas  (Quint.  V.  13.  38.  et  VIIL  4.  28)  et  53  eiusdem  insolentia,  qua 
Pompeio  imperaturus  videretur,  ridetur. 

In  Cat.  II.  21.  relictorum  a  Catilina  sodalium  postremum  genus  (manicatis  et 
talaribus  tunicis ,  velis  amicti ,  non  togis  etc.)  describitur. 

P.  Mur.  25.  inepta  formularum  et  actionum  tractatio  jureconsultorum  et  enuntiata 
fastorum  mysteria,  61  asperior  Stoicorum  doctrina  et  praecepta  et  paradoxorum  in- 
eptiae  perstringuntur  *). 

P.  Flacc.  41.  D.  Laelius  accusator  arguitur  ..homini  Phrygi,  qui  arborem  fici 
nunquam  vidisset,  fiscinam  ficorum  obiecisse"  tanquam  edaci  bestiae,  ubi  Schol.  Bobb. 
notat:  „quasdam  criminationes  non  pugnaci  argumentatione ,  sed  festiva  urbanitate 
dissolvi" ;  70  subscriptor  accusationis  Apulejus  illuditur ,  qui  annos  iam  triginta  in  foro 
versetur,  sed  tamen  in  Pergameno,  qui  unis  vestimentis  tam  diu  lautus  sit,  qui,  ut  ex 
Catonis  praecepto  ..pedibus  compensaret  pecuniam",  longe  a  Tiberi  ad  Caicum  agros 
emerit ,  cui  cum  coronam  auream  Pergameni  litteris  imponebant ,  non  plus  auri  quam 
monedulae  committebant ;  65  denique  Asiatici  testes  irridentur.  AHum  in  eadem  Flacci 
causa  iocum  Macrobius  II.    i.    13.  commemorat,  quem  tamen  in  oratione  non  extare  dicit. 

Magnam  cavillandi  materiam  Ciceroni  in  sequentibus  orationibus  p.  redit.,  p.  Sest., 
postea  in  Pis.  Piso  et  Gabinius  praebuerunt,  quibus  consulibus  se  ex  urbe  eiectum 
indigtiabatur,  quos  p.  Sest.  18.  et  in  Pis.  22.  describit,  Gabinium  calamistrata  coma, 
puteali  et  faeneratorum  gregibus  inflatum  etc,  Pisonem  terribilem  aspectu,  vestitum  pur- 
pura  plebeia  ac  paene  fusca,  capillo  ita  horrido,  ut  Capua  —  Seplasiam  sublaturus  videre- 
tur.  Maxime  autem  Pisonis  supercilium,  quod  ille  mirifice  movisse  et  frontem  contraxisse 
videtur ,  illudit ,  non  solum  p.  Sest. ,  quum  eo  supercilio  tanquam  vade  annum  niti  visura 
esse  dicit,  sed  etiam  in  Pis.  i.  20.  70.  inprimis  14:  interrogatum  quid  sentiret  de  con- 
sulatu  Ciceronis,  eum  respondisse  ..altero  ad  frontem  sublato,  altero  ad  mentum  depresso 
supercilio''.  Colore  autem  fusco  eundem  fuisse  probabile  est,  quod  ,.ad  honores  ob- 
repsit  commendatione  fumosarum  imaginum,  quarum  simile  habebat  nihil  praeter  colorem". 
Quibus  verbis  praeterea  in  Pisonem  atque  Gabinium  invectus  est,  ea  in  convicio,  quam 
in  salibus  numerare  malim;  festiva  autem  sunt  sapientiae  Epicureae  praecepta,  quibus 
Piso  genero  suo  Caesari  cupiditatem  triumphi  comprimere  ac  restinguere  iubetur  59  et 
narratio  reditus  ex  provincia  55.  61. 

Sed  redeo  ad  Sestianam,  in  qua  narrat,  quemadmodum  Q.  Numerius  Rufus, 
mulionia  paenula  arrepta,  messoria   corbe   contectus,  gemini  nominis  errore  servatus  sit 


*)  Quo  audito  M.   Porcius  (r.ato  dixi.sse  fertur:   quam  ridiculum  habemus  consulem. 


S^^..; 


{82)  et  quemadmodum  Appius  Claudius  praetor,   cum  cotidie  gladiatores  spectaret,  sub 

tabulas  subrepserit  et  subito  emerserit,  ut  latebrosior  illa  via  Appia  iam  vocaretur  (126); 

denique  1 10  Gellium  Poplicolam  describit.     Vatinium  „hominem,   ut  Seneca  dicit,  natum 

|4  -et  ad  risum   et  ad   odium",   non   solum   in   Sestiana    135   propter  corporis   deformitatem 

vj  et  strumam  irridet,  cum  eum  „gladiatorum  suorum  ipsum  pulcherrimum  fuisse"  et  pestan 

;^'   aliquam  tanquam  strumam  reipublicae  exsecandam  dicit, 

.V  sed  etiam  in  Vat.  4   cum   serpente   comparat   inflato   coUo,   tumidis   cervicibus  e 

latibulis  prorumpente;   etiam  10  ,.ista  quae  inflata  sunt  rumpantur"  scholiastes  de  „cervi- 

.'^  cibus    quae    immodicum    fuerint    corpulentae"     interpretatur ,     denique    39    ioco    quamvis 

'^r  frigido  tam  invisum  esse  dicit,  ut  ,.strumae  ab  ore  improbo  demigraverint  et  aliis  iam  se 

locis  coUocaverint".  h  ^-.0 

Ih  or.  p.  Cael.  adolescentem  illum,  quem  accusator  pulchellum  Jasonem  appellave- 
rat,  conqueritur,  quod  migratione  ad  Palatium  vicinus  atque  amicus  Clodiae,  Medeae  illius 
Palatinae,  factus  sit,  versibus  ex  Medea  Enniana  allatis.  Eandem  Clodiam  ut  obiurget, 
aliquem  ab  inferis  excitat  ex  barbatis  illis  „non  hac  barbula,  qua  ista  delectatur,  sed 
iila  horrida,  quam  in  statuis  antiquis  atque  imaginibus  videmus",  Caecum  illum  ex  ipsius 
familia,  qui  „minimum  dolorem  capiat,  quod  istam  Clodiam  non  videat"  (33),  tum  removet 
illum  senem  durum  ac  paene  agrestem,  et  fratrem  facit  colloqui  cum  ea,  ne  Caelio,  a  quo 
respuatur,  molesta  sit.  Caelium  denique  in  Caeciliani  alicuius  patris  persona  increpat  (37). 
Narrat  etiam,  quemadmodum  Quadrantariae  istius  mulieris  amici  ad  Licinium  deprehen- 
dendum  in  balneis  delituerint,  et  quaerit  „alveusne  ille  an  equus  Trojanus  fuerit,  qui 
tot  invidos  viros  muliebre  bellum  gerentes  tulerit  et  texerit" ,  cumque  Licinius  in  fugam 
,   se  coniecisset,  mimi  illum  exitum  fuisse  dicit,  non  fabulae. 

In  Planciana  75  ut  doceat  ea,  quae  in  provinciis  fiant ,  vix  Romae  audiri ,  narrat 
se  Puteolis  paene  concidisse,  cum  decedens  provincia  interrogatus  esset,  num  Romae 
quidnam  novi  esset,  et  83  lepide  ea,  quae  ab  accusatore  in  consuetudinem  miserabilium 
epilogorum  suam  congesta  sint,  refutat. 

Miloniana  nihil  iocosi  habet,  nisi  quod  60.  narrat,  qualis  servorum  quaestio  fuisse 
credenda  sit,  et  33.  Sextum  Clodium  librarium  legum  ex  turba  noctuma  tanquam  PalJa- 
dium  extulisse  dicit  et  ibidem  totum  se  dicere  audere  negat:  „movet  me  quippe  lumen 
curiae". 

In  Philippicis  ex  hoc  facetiarum  genere  non  multa  inveniuntur,  nisi  huc  refers  in 
n.  77.  Antonii  redeuntis  ex  Gallia  reditum  ad  mulierem  et  in  XI.  13.  descriptionem 
sociorum,  velut  P.  Decii,  qui  majorum  exempla  persequens  pro  alieno  se  aere  devovit, 
ex  quibus  sociis  nonnuUos  etiam  XIII.  26.  joculari  cognomine  aut  contumelia  aliqua 
designat,  ut  Bestiam  corycum  laterum  et  vocis  suae  appellat. 

In  hoc  genere  numerandae  sunt   etiam   fabellae,   quae   insertae    sunt   orationibus: 

p.  Arch.  de  malo  poeta,  cui  Sulla  praemium  tribui  jussit  ea  conditione,  ne  quid 
postea  scriberet, 

pro  Imp.  Cn.  Pomp.  de  L.  Philippo,  qui  Pompeium  non  pro  consule,  sed  pro 
consulibus  ad  bellum  mitti  voluit  cf.  Phil.  XI.   18., 

pro  Cluent.  de  L.  Crassi  recitatione  initiorum  librorum,    quos  M.  Brutus   de   iure 
civili  reliquit  (cf.  de  or.  II.  223), 
'"      ~  *  ,  .    '/^ 


p.  Planc.  33  de  praeconis  Granii  asperioribus  facetiis,  quibus  saepe  clarissimos 
viros  perstrinxit.  '        '     '     '  .M- vv':: 

Haec  fere  sunt,  quae  ex  priore  facetiarum  genere  ex  Ciceronis  orationibus  possim 
aflferre;  in  reliquis  orationibus  nihil  ejusmodi  inveni.  —  Venio  nunc  ad  •  .  - 

alterum  genus,  quod  dictissiveverborum  salibus  continetur;  in  quibus  exponendis  non 
temporum,  quibus  orationes  habitae  sunt,  ut  supra,  rationem,  sed  quantum  fieri  poterit, 
eam  quam  Cicero  ipse  proposuit  distinctionem  atque  intr^  singula  genera  rationem  tem- 
porum  sequar:  id  quod  ante  ducentos  annos  Vavassor  ,.de  ludicra  dictione"  nondum 
factum  mirabatur,  nec  tamen  ipse  fecit,  ut  praeceptis  Ciceronianis  subjiceret  exempla, 
non  aliunde,  quemadmodum  Cicero  ipse  fecit,  sed  ex  eius  orationibus  petita.  Attamen 
non  omnium,  quae  supra  attuli,  generum  exempla  extant  in  orationibus;  nam  quaedam 
dictorum  genera,  quanquam  sunt  oratoria,  tamen  natura  fert,  ut  magis  in  altercatione  et 

fS^t  in  interrogatione  testium  adhibeantur   quam   in   longioribus    orationibus ,    de   quibus   solis 

|t;  nunc  ago. 

-  r^..    .  ' 

V.  •■•■.■'. 

;*;■-  :,  i)   Ambigue  sive  cum  amphibolia  dicta  sunt  haec: 

p.  Quint.  1 1 :  Sex.  Naevius ,  praeco ,  qui  cum  ei  natura  nihil  melius  quam  vocem 
1,  dedisset,  vocem  in  quaestum  contulit.  Is  qui  vocem  venalem  habuerat,  ea,  quae  voce 
~  _  qiiaesiverat,  magno  sibi  quaestui  fore  putabat.  Itaque  hercule  haud  mediocriter  de  com- 
lC  muni,  quidquid  potefat,  ad  se  in  privatam  domum  sevocabat. 

t^'^  p.  Rosc.  57:  Litteram  illam  (K),  cui  vos  usque  eo  inimici  estis,  ut  etiam  Kalendas 

^;  omnes  oderitis,  —  —  ad  caput  adfigent.  ib.  80.  nescimus  per  ista  tempora  eosdem  fere 
^*-:  sectores  fuisse  collorum  et  bonorum?  (Schnitt  gemacht  an  Halsen  und  Giitem.) 
'i..^.  ib.   100:  habeo  etiam  dicere,  quem  contra  morem  maiorum  minorem  annis   sexa- 

f     ginta  de  ponte  in  Tiberim  dejecerit. 

'■'■■'  Duplici  „nudi"  significatione  utitur  in  Verr.  II,   154:   fornix  in  foro  Syracusis  est, 

t-:  in  quo  nudus  filius  stat:  ipse  autem  ex  equo  nudatam  ab  se  provinciam  prospicit,  cf.  IV. 
^  143:  in  qua  curia  statua  tua  stabat  et  nuda  filii ,  in  ea  nemo  fuit ,  quem  ne  n  u  d  u  s  qui- 
f"^  dem  filius  in  n  u  d  a  t  a  provincia  commoveret  ?  p.  Flacc.  5 1 .  quem  tu  —  —  —  quoniam 
r-  te  nudus  delectarat,  semper  nudum  esse  voluisti  (et  avaritia  et  impudicitia  probro 
f'-:.  datur).  Aeque  „purus"  in  Verr.  IV.  49  ambigue  dictum:  argentum  Eupolemus  (Verri) 
^^'.  purum  (sine  emblematis)  apposuerat,  ne  purus  ipse  relinqueretur ; 

|:*  .-,  Verr.    II.    54.      Nunquam    vos    praetorem    tam    palaestritam    vidistis.     Verum  ita 

^V  palaestritas  defendebat,  ut  ab  illis  ipse  unctior  abiret;    64.  homo  non  alienus  a  litteris: 
F:^^  itaque  eo  iste  tabellario  semper  usus  est.    (iocus   e   duplici   significatione   vocis   litterarum 
^.'=  Brief  et  Wissenschaft). 
^d  n.   170:   Hoc   erat   etiam  capitalior  (pemiciosior ;  caput  =  Capital)  quod  idem 

l^  pecunias  his faenori  dabat. 

''*  '     ni.  84:   A.   Valentius    est    in   Sicilia    interpres,     quo    iste    interprete    non    ad 
linguam  Graecam,  sed  ad  furta  et  ilagitia  uti  solebat. 

IV.  43:  equuleos  argenteos  —  —  aufert.  Imprudens  huc  incidi:  emit  enim,,  non 
-.   abstulit:  nollem  dixisse:  iactabit  se  et  in  his  equitabit  equuleis.  '^'f. 

IV.  139:  neque  postulandum  fuisse,  ut  (Verres)  palaestritas  diligeret,  qui  etiam 
inventorem  olei  deum  sustulisset  (Aristaei  simulacrum).  ; ,    'f^^% 

pro  Font. :  Plaetorii  matrem ,  dum  vixisset ,  ludum ,  postquam  mortua  esset, 
magistros  habuisse,  Quod  dictum  Quintil.  VI.  3.  51.  tanquam  exemplum  ambignitatis 
affert  et  ita  explicavit,  ut  dum  viveret,  infames  feminae  eius  domum  tanquam  ludum 
frequentasse ,  post  ejus  mortem  bona  ejus  per  magistros  (i.  e.  viros  a  praetore  propter 
aes  alienum  auctionem  habere  iussos)  veniisse  dicerentur. 

de  lege  agr.  II.  1 02  :  noh  modo  vos  eritis  in  otio  —  — ,  verum  etiam  istos ,  qui- 
bus  otiosi  otium  fecissemus,  aeque  otiosos  reddam. 

in  Cat.  II.  18:  magno  in  aere  alieno  majores  etiam  possessiones  habent ,  quaj-um 
amore  adducti  dissolvi  nullo  modo  possunt. 

ibid. :  meo  beneficio  t  a  b  u  1  a  e  novae  proferuntur,  verum  auctionariae. 

p.  Flacc.  43:  (Lysanias)  cum  rempublicam  nimium  amplecteretur,  peculatus 
damnatus  (nam  et  qui  diligit  amplectitur  et  qui  spoliat  et  intercipit  aliquid  ex  aerario). 

In  oratt.  p.  red,  ambiguarum  contumeliarum ,  quae  vix  facetiae  nominari  possunt, 
ansam  praebuit  Clodia  ista  Ouadrantaria ,  cum  qua  et  fratrem  Fublium  et  ejus  libertum 
Sextum  Clodium  stuprum  fecisse  arguit,     Hinc  haec  contumeliose  dicta  nata  sunt : 

p,  dom.  92:  ad  Clodium :  ,.Vide  ne  tu  te  debeas  Jovem  dicere,  quod  tu  jure 
eandem  sororem  et  uxorem  appellare  possis" ;  de  har,  resp.  39  uxorem  sororemque 
non  discernis;  cf.  p.  Sest.  116.  omnia  sororis  embolia  novit;  p,  Cael,  32,  cum  istius  mu- 
lieris  viro :  fratre  volui  dicere :  semper  hic  erro ;  78,  cum  suo  conjuge  et  fratre.  Quae 
p.  dom.  25.  47.  ad  taeterrimam  impudicitiam  pertinent,  taedet  referre. 

p,  Sest.  8 :  (Sestius)  ita  suum  consulem  (C.  Antonium ,  Ciceronis  in  consulatu 
collegam)  observavit,    ut   et   illi  quaestor  bonus  et  reipublicae  optimus  civis  videretur. 

72:  nominibus  in  tabulas  relatis,  nomen  suum  de  tabula  sustulit. 

p.  Cael,  6:  ut  eum  poeniteat,  non  deformem  esse  natum,  (Quod,  quoniam 
illa  verbi  poenitendi  significatio  usitata  est,  vix  hic  numerarem,  nisi  Gellius  XVII.  i. 
festivissime  et  facetissime  dictum  iudicaret ,  quod  adxersarii  Caelio  formam  crimini  dedis- 
sent,  quasi  arbitrium  ejus  fuisset,  quali  forma  nasceretur.) 

in  Pis.  22:  (Gabinius)  ne  tum  quidem  quum  illum  suum  saltatorium  versaret 
orbem,  fortunae  rotam  pertimescebat  (de  quo  Aper  in  dial.  de  orat,  z^:  nolo,  inquit, 
irridere  rotam  fortunae). 

p.  Mil.  33 :  non  audeo  totum  dicere  —  —  movet  me  quippe  lumen  curiae  (simulat 
se  aspectu  S,  Clodii  et  memoria  incensae  curiae  terreri;  quanquam  libertinus  non  intelligo 
quemadmodum  „Iumen  curiae''  nominari  possit), 

Phil.  XII.  26:  (Antonii)  acerbitas  morum  immanitasque  naturae  ne  vino  quidem 
(cui  deditus  fuit)  permixta  temperari  solet. 

Phil.  XIII.  26:  Visejus fortis,  ut  aiunt,  latro:  quem  tamen  temperantem    — 

fuisse  ferunt  Pisauri  balneatorem  (qui  temperat  balneum).  -^ 


.'  '- 


~~.:'f    ■     ' 


^^^^^MTv^T^-I^B^^^^^       • '  ■■  -■  ■  •   ,    ■  •  ■*  ■  ■      ^  :''■■■  ■■:"  '■: "':.?-  -^V^- 

•    ';     —     11    — 


*t';N''-i^.  2)  Annominatio :  TtaQovofxaaia*) 

'^*^  div.  in  Caec.  28:  Illi  —  —  non  te  ex  Sicilia  litteras  in  Verrem  deportase  velle 
arbitrantur,   sed  —  asportare  te  velle  ex  Sicilia. 

Verr.  I.  2.  est  idem  Verres,  qui  fuit  semper,  ut  ad  audendum  projectus,  sic 
paratus  ad  audiendum. 

ibid.  40:  o  portentum  in  ultimas  terras  exportandum!  (nisi  Klotz,  Saxonica 
litterarum  mutarum  t  et  d  pronuntiatione  deceptus,  falso  annominationem  vidit). 

ibid.  44:  quibus  allegati  onibus  illam  sibi  legationem  expugnavit? 

II.  129:  novus  astrologus ,  qui  non  tam  caeli  rationem,  quam  caelati  argenti 
duceret,  eximi  iubet  —  ex  anno  unum  dimidiatumque  mensem. 

III.  106:  Apronium  —  —  imperasse,  ut  in  medio  foro  sibi  lecti  stemerentur; 
cotidie  solitum  esse  non  modo  in  publico,  sed  etiam  de  publico  convivari. 

ib.  134:  qui  non  modo  animum  integrum,  sed  ne  animam  quidem  puram  con- 
servare  potuisset. 

ib.   1 48  :  Alba,  tuus  antiquissimus  non  solum  am  i  c  u  s ,  verum  etiam  a  m  a  t  o  r. 

IV.  10:  putabant  ereptionem  esse,  non  emptionem,  cum  venditori  suo  arbitratu 
vendere  non  liceret.     cf.  in  Pis.  31.  in  provincias  vel  emptas  vel  ereptas. 

ib,  126:  Verres  ita  factus  et  animo  et  corpore,  ut  multo  appositior  ad  ferenda, 
quam  ad  auferenda  signa  esse  videatur. 

V.  26:  (Syracusis)  ita  vivebat  iste  bonus  imperator,  ut  eum  non  facile  non  modo 
extra  tectum,  sed  ne  extra  lectum  quidem  quisquam  videret, 

ib.  59:  exigere  te  oportuit  navem,  quae  contra  praedones,  non  quae  cum 
praeda  navigaret. 

ib,  173:  nolo  —  iudices  —  sic  —  notatos,  isto  absoluto,  ambulare,  ut  non  cera, 
sed  c  a  e  n  o  obliti  esse  videantur  (cera  discolori  signo  notata  tabulae  corruptorum  iudicum 
discerni  poterant). 

de  leg.  agr.  II.  4 :  hoc  honore  me  affecistis ,  —  —  quod  meis  comitiis  non  tabel- 
lam  vindicem  tacitae  libertatis,  sed  vocem  vivam  prae  vobis  indicem  vestrarum  erga 
me  voluntatum  —  tulistis. 

in  Cat.  I.  27:  profeci  —  ut  exsul  potius  temptare,  quam  consul  vexare  rempu- 
blicam  posses. 

de  har,  resp.  6:  (Milo)  cognovit,  quemadmodum  Clodium  —  —  non  modo  vinci, 
verum  etiam  vinciri  oporteret. 

p.  Sest.  66:  quae  ratio  aut  flandae  aut  conflandae  pecuniae  non  reperiebatur? 
(quae  non  a  Clodio  discriberetur). 

ib.  72:  respirasse  homines  videbantur  nondum  re,  sed  spe  reipublicae  recuperandae. 

in  Pis.  2  :  m  o  r  i  bus,  non  m  a  i  o  r  ibus  meis  (populus  honorem  deferebat). 

ib.  94:  neminem  invitus  invitabis  (cum  alios  judices  habebimus). 

p.  Cael.  31:  cum  Clodia  muliere  non  solum  nobili,  sed  etiam  nota. 


*)  omnia  huc  congessi ,  non  quo  in  omnibus  facetias  inesse  judicem ,  sed  ea ,  in  quibus  nihil  ridicali  inest, 
nolui  secernere.  Simul  apparebit  Zumptium  (Verr.  IV.  10.)  non  recte  dicere  Ciceronem  hoc  genere  molto  parcias 
uti,  quam  possit  expectari  a  tanto  hominis  acumine. 


.*'.*•<• 

ib.  32:  quam  omnem  semper  amicam  omnium  potius,  quam  cuiusquam  inimicam 
putavenmt;  v'  •  v-^'^ 

■>r  -,ci  *^®  aer.  al.  Mil. :  Quid  pudeat  hominem  non  raodo   sine  rubore,   verum   omnino 
^e  ore? 

Phil.  n.   1 1 :  qui  me  non  solum  meis  laudibus  o  r  n  aret,  sed  etiam  o  n  e  r  aret  alienis. 
'  ib.  III.  22:   en,    cur  magister  eius  (Antonii),    ex  oratore  arator  factus,  posside^t 

duo  millia  iugerum  immunia  (quae  Antonius  rhetori  illi  pro  mercede  dederat).        '^- 

ib.  XIII.  24:  cum  in  gremiis  mimarum  mentum  mentemque  deponeres.         !''-i^ 
ib.  26:  homo  diruptus  dirutusque,  f      ,«^^^ 

ib.  XV.  39:  eius  viri  (Pompei)  nomine  me  insectari  audes,  cuius  te  sectorem  •.■^ 
esse  fateare?     (Antonius  bona  Pompei  in  auctione  emerat.)  .;•  V 

3)  Ridicula  nominis  interpretatio.  vV  i 

p.  Rosc,  Am.    124:  Venio  nunc  ad  illud  nomen  aureum  Chrysogoni.  <). 

Creberrime  Verris  nomen  ad  ridiculum  convertit,  quod  modo  ab  everrendo  ducit,  j 
modo  suem  vel  aprum  eo  intelligi  vult.  Huc  pertinet  div,  in  Caec.  57;  repente  e  vestigio  -M 
ex  homine ,  tanquam  aliquo  Circaeo  poculo ,  factus  est  Verres.  in  Verr.  IV.  95  (quum  ■ 
Herculis  simulacrum  demolitus  esset)  ajebant  in  labores  Herculis  non  minus  hunc  imma-  .- 
nissimum  verrem,  quam  illum  aprum  Erymanthium  referri  oportere. 

ibid.  53 :  accusatores  —  —  qui  ejusmodi  hominum  furta  odore  aut  aliquo   leviter 
presso  vestigio  persequebantur,     Nam  nos  quid  facimus  in  Verre,  quem  in  luto  volutatum    - 
totius  corporis  vestigiis  invenimus? 

I.  121:  alii  negabant,  mirandum  esse  ius  tam  nequam  esse  verrinum  (ius  ver- 
rinum  =  aut  injuriae  a  Verre  factae  aut  liquamen  suillum)  [quod  Aper  in  dial,  de  or.  23. 
irridet],  alii  —  sacerdotem  exsecrabantur  qui  verrem  tam  nequam  reliquisset,  (C,  Licinius 
Sacerdos  ante  Verrem  pro  praetore  in  Sicilia  fuit,)  -) 

Huc  etiam  referendum  quod  de  C,  Verrutii  nomine,  fraudis  causa  a  Verre  conficto  '^, 
et  in  sociorum  tabulis  accepti  et  expensi  pro  Verris  nomine ,  primis  litteris  integris,  . 
interlito ,  dicit  11,  191:  videtis  extremam  partem  nominis ,  caudam  illam  Verris ,  tanquam  ■: 
in  luto,  demersam  esse  in  litura? 

Ad  similitudinem  autem  nominis  et  verbi  verrendi  haec  spectant:  II,  52,  Quam 
tu  domum,  quam  urbem  adisti,  quod  fanum  denique,  quod  non  eversum  atque  extersiun 
reliqueris?  Quare  appellentur  sane  ista  Verria,  quae  non  ex  nomine.  sed  ex  manibus 
naturaque  tua  constituta  esse  videantur, 

II,  18:  ex  nomine  istius,  quid  iste  in  provincia  facturus  esset,  perridicule  homines  j 
augurabantur,  —  19:  Quo  die  Siciliam  tetigit  (videte,  satisne  paratus  ex  illo  omine  i^. 
urbano  ad  everrendam  provinciam  venerit)  etc,  -^i 

IV,  53:  Quod  unquam,  judices,  huiuscemodi  everriculum  uUa  in  provincia  fuit?      '    ! 

rV.  57 :  Ut  hic  nomen  suum  comprobavit,   sic  ille  cognomen  (Piso  Frugi;   quo  in    | 

Pisonum  cognomine  ludit  etiam  p,  Sest,  1 2 :  erat  eo  nomine,  ut  ingenerata  familiae  fruga-  ^^_ 

litas  videretur).  >     1 

..-         Etiam  Chelidonis  amicae  nomine  Verrem  illudit  I,   104  „qui  auspicato  a  Chelidone  ^ 

surrexisset,    sortem   nactus   est   urbanae  provinciae   („quia   chelidon   i,    e.   hirundo  urbem 

frequentat,  facete  urbanam  provinciam  Chelidonis  auspicio  meretricis  dicit  esse  susceptam" 
Ps.  Asc.)     n.  24:   satisne  magnam   pecuniam   Venerius   homo,    qui   e   Chelidonis   sinu   inf 
provinciam  profectus  esset,  Veneris  nomine  quaesisse  videtur?  •  "  . 

Nimis  sagaciter  autem  div.  in  Caec.  50  Klotzius  odoratus  videtur,  cum  „alienissi- 
mis  hominibus"  ita  dictum  esse  iudicat,  ut  in  subscriptoris  AUieni  nomine  ludatur  (vide 
Halm).     Haec  ex  Verrinis! 

Etiam  in  Sestiana  quaedam  nominum  interpretationes  inveniuntur.  69.  Aelius 
Ligus,  tr.  pl.  anni  58  a.  Chr. ,  „cognomen  sibi  ex  Aeliorum  imaginibus  arripuit,  quo 
magis  nationis  eius  esse  quam  generis  videretur"  (i.  e.  quo  tamen  nihil  amplius  effecit, 
quam  ut  qui  id  cognomen  audirent,  natione  Ligurem,  non  Aeliorum  cognatum  existima- 
rent;  Lignres  enim  fallaciarum  nomine  male  audiebant.  (Pro  Cluent.  72.  autem  Stajenus 
(Paetus)  „ex  gente  Aelia  sibi  cognomen  Paeti  ex  Aeliorum  imaginibus  arripuit,  quo 
magis  nationis  eius  esse  quam  generis  uti  cognomine  videretur").  Ex  sequentis  anni 
tribunis  duorum  nomina  perstringit.  Alter  est  Q.  Numerius  Rufus  ..quem  homines  in 
luctu  irridentes  Gracchum  vocabant,  quoniam  id  etiam  fatum  civitatis  fuit,  ut  illa  ex 
vepreculis  extracta  nitedula  rempublicam  conaretur  adrodere"  utrum  propter  seditiosum 
animum  an  propter  exilitatem  vocis,  quae  graculi  cantum  referret,  Gracchus  nominatus 
sit,  aequales  certe  non  ignorabant,  nos  nescimus.  Nec  id  nobis  certum  est,  num  Cicero 
eum  propter  obscuritatem  carpens  cum  mure  comparaverit  et,  quod  erat  cognomine 
Rufus,  nitedulam  i.  e.  murem  agrestem  rubeum  nominaverit.  Alter  est  C.  Atilius  Calati- 
nus  Gavianus  „non  ille  Serranus  ab  aratro,  sed  ex  deserto  Gavii  Oleli  horreo  a  calatis 
Gaviis  in  Calatinos  Atilios  insitus",  qno  in  loco  coniecturis  multum  tentato  hoc  quidem 
patet  ridiculam  nominis  interpretationem  latere.  Ibidem  iio  in  Gellii,  qui  Poplicola 
vocabatur,  nomine  Cicero  iocatur:  ,.usque  eo  non  fuit  popularis,  ut  bona  solus  comes- 
set"  et  „non  libidinis  causa,  sed,  ut  plebicola  videretur,  libertinam  duxit  uxorem". 

Nomine  Vatinii  ludere  videtur  (in  Vat.  6):  ,.omnia  quae  tu  impudenter  vatici- 
nando  sperare  te  saepe  dixisti"  (consulatum). 

Aeque  (Clodiae)  Quadrantariae  nomen  interpretatur  cum  pro  Cael.  69.  dicit: 
„Tamen  est  non  infacetum  mendacium.  Quod  profecto  nunquam  hominum  sermo  atque 
opinio  comprobasset ,  nisi  omnia,  quae  cum  turpitudine  aliqua  dicerentur,  in  istam 
quadrare  apte  viderentur",  quanquam  non  ex  hoc  vocabulo,  sed  ex  substantivo  „qua- 
drans"  nomen  illud  Quadrantariae  ductum  esse  apparet,  et  haec  nominis  origo  significatur 
verbis  62  „quadrantaria  illa  permutatione"  et  71  „aeraria  fabula" ,  quam  fabulam  num 
Plutarchus  (Cic.  29)  ad  veritatem  narraverit,  cum  Drumanno  (G.  R.  II.  381.  54)  dubitamus. 

Philipp.  XI.  14:  Inter  ,.castrorum  M.  Antoni  lumina"  nominat  „C.  Annium  Cim- 
brum,  Lysidici  filium,  Lysidicum  ipsum  Graeco  verbo,  quoniam  omnia  jura  dissolvit:  nisi 
forte  iure  Germanum  Cimber  occidit."  Dupliciter  hic  Cicero  jocatur:  nam  primum  eum, 
qui  fratrem  necaverit,  Xveiv  dixag  et  patris  Lysidici  nomine  dignum  dicit,  deinde  quia  illi 
cognomen  Cimbri  fuit,  pro  fratre  utitur  vocabulo  Germani,  quod  aeque  ac  „Cimber" 
oriundum  aliquem  ex  natione  significare  potest.  Eundem  Cimbrum  Xin.  26,  ob  illam 
fratris  germani  caedem  nomine  Philadelphi  per  ludibrium  notat.  cf.  Quintil.  VIII.  3.  29. 
3    1       Praeterea  nomina  propria  saepius  ita  ad  ridiculum  vertuntur,   ut   cum   nominibus 

appellativis  permutentur,  quod  iam  supra  de  Verris  (verres  =  sus)  nomine   commemoravi. 
Quas  permutationes ,  quanquam  etiam  in  ambigue  dictis  numerare  licuit,  hoc  loco  congessi. 

p.  Cluent.  71.  (Stajenus  iudices  corrumpere  conatur,  initium  faciens  a  Bulbo.) 
„conditor  totius  negotii  Guttam  (guttam)  adspergit  huic  Bulbo  (bulbo).  Itaque  minime 
amarus  iis  visus  est,  qui  aliquid  ex  eius  sermone  speculae  degustarant".  Drumann  et 
Klotz  etiam  condltor  et  Klotz  ,.spe  gulae'  audiri  potuisse  existimat,  quod  mihi  nimium 
videtur.  Quo  facilius  verborum  ambiguitas  intelligatur ,  Drumanni  (G.  R.  VI.  p.  603) 
interpretationem  adiungo :  Stajenus,  ein  Richter  im  Processe  des  Oppianicus,  soUte  Andere 
bestechen;  wie  er  immer  das  Letzte  zuerst  that,  machte  er  den  Anfang  mit  Bulbus  — 
mit  der  Zwiebel,  die  am  Tische  spater  folgt  —  und  er,  von  dessen  Hand  Alles  zubereitet 
wurde,  —  conditor  —  befeuchtete  Bulbus  mit  Gutta  —  einem  Tropfen  —  dadurch,  dass 
er  auch  diesem  Geld  versprach. 

p.  Sest.  135.  (Vatinius  simulaverat  se  bestiarios  potius  habere  quam  gladiatores ; 
unum  gladiatorem  confitebatur ,  cui  nomen  Leoni  fuit.)  Praeclara  aedilitas!  Unus  Leo 
(leo),  ducenti  bestiarii. 

in  Pis.  67.  ubi  galli  cantum  audivit,  avum  suum  revixisse  putat.  (Pisonis  avus 
enim  Gallus  fuerat  et  praeco  Mediolani.) 

p.  Planc.  85.  admonefecisti  etiam,  quod  in  Creta  (in  creta  =  candidatus)  fUisses, 
dictum  aliquod  —  dici  potuisse,  me  id  perdidisse. 

p.  Scaur.  6.  constat  illam  (quam  Scaurus  amasse  arguebatur)  cum  deformitate 
summa  fuisse ,  tam  senectute.  Quare  quae  potest ,  quamvis  salsa  ista  Sarda  fuerit ,  ulla 
libidinis  aut  amoris  esse  suspicio?  (Sarda  est  et  mulieris  e  Sardinia  oriundae  et  piscis 
salsamentarii  nomen.) 

Phil.  II.  62.  accessit,  ut  .  .  .  magister  equitum  constitueretur.  tum  existimavit  se 
suo  iure  cum  Hippia  (mTtaQxog)  vivere. 

XII.  20.  quum  aquilae  primi  pili  nummos  aureos  daret,  de  meis  bonis  se  dare 
dixit;  si  enim  de  suis  dixisset,  ne  aquilam  quidem  ipsam  credituram  putavit.  (Graevius 
quidem  Ciceronem  ludere  putat  in  ambigua  voce  Aquilae,  quae  et  centurionis  nomen 
esset  et  signi  legionis.) 

XIII.  II.  de  Falerno  A  n  seres  depellentur  (Anser  ab  Antonio  Pompei  Falernum 
acceperat;  anseres  autem  inprimis  edaces  sunt). 

Xni.  27.  (Inter  socios  castrorum  Antonii)  est  etiam  Decius  ab  illis,  ut  opinor, 
Muribus.     Itaque  Caesaris  rnunera  rosit. 

4)  Versus  facete  interponuntur 

saepius  in  rebus  seriis,  quam  risus  movendi  causa.     In  hoc  genere  numero : 

p.  Rosc.  Am.  90.   de  accusatoribus   a   Sulla   occisis:    Quis  ibi  non  est  vulneratus 

ferro  Phrygfio? 

p.  Mur.  30.    Enni  quibusdam   versibus   ars   boni    oratoris   imperatoriae    arti   post- 

ponitur;  et  60  verba  „non  multa  peccas,  sed  peccas;    te  regere  possum",  quibus  Catonis 

nimiam  severitatem  perstringere  incipit,  ex  vetere  fabula  sumpta  videntur. 

In  Sestiana  118 — 126  qui  aiferuntur  versus,   ii  nihil   ridiculi  habent  praeter  illud: 

„mater  te  appello"  ex  Pacuvii  Ilione,  quod  Appius  subito  exsurgens  ex  tabulis  dicturus 

videbatur  (126). 

p.  Cael.   18.   Medeae  Ennianae  versibus:  Utinamne  in  nemore  Pelio  etc.  conqueri- 

tur  Caelium,    conducta  in  Palatio  domo,   propter   vicinitatem   a   Clodia  ..Palatina  Medea" 

pellectum  esse,  36.  ejusdem  mulierculae  minimum  fratrem  comico  quodam  versu  cum 
.  sorore  loqui  facit,  37.  verbis  Caecilianis  persona  patris  modo  vehementis  et  duri,  modo 
^«Vlenis  et  clementis  sumpta  Caelium  propter  meretriciam  istam  vicinitatem  jocose  objurgfat. 
f^^-r  in  Pis.  61.  consularis  administrationis   rationes   eius   scite  et   litterate   perscriptas 

^:^  Plautino  carmine  notat:  ,.ratio  quidem  hercle  apparet,  argentum  oJxcrat",  quod  scribam 
^  caput  sinistra  manu  perfricantem  commurmuratum  esse  dicit. 

i^t",  Phil.  II.  65.    (Antonius   in    Cn.   Pompei    copias    cum   se   ingurgitasset ,   exsultabat 

V  gaudio  persona  de  mimo ,  modo  egens ,  repente  dives.  Sed ,  ut  est  apud  poetam  nescio 
fj^quem  „male  parta  male  dilabuntur-  etc.  104:  (de  Varronis  fundo  ab  Antonio  occupato) 
:;' ~   „0  tecta  misera  quam  dispari  domino''. 

■'•  XIII.  49.    ,,Prius   undis   flamma,    quam    aut    cum    Antoniis    respublica    aut    cum 

■      republica  Antonii  redeant  in  gratiam". 

5)    Proverbia 

a  Cicerone  in  idem  genus  coiciuntur  ac  versus ,   sine  dubio  quia  eorum ,   quoniam   aliquid 

aliunde  notum  afferunt,  audienti  iucunda  est  commemoratio.     Quae  huc  pertinent  sunt  haec: 

p.  Rosc.  Am.  80.  videris,  Eruci,  una  mercede  duas  res  assequi  velle. 

'  .  in  Verr.  I.  53.  citharistam,  de  quo  saepe  audistis  id  quod  est  Graecis  hominibus  in 

proverbio,  quem  omnia  intus  canere  dicebant,  sustulit  (quod  proverbium  ne  Asconii  quidem 

^v     interpretatione   satis   liquet,    sed   idem   etiam   de   leg.    agr.   II.    68:    ..hoc  carmen  hic  non 

^;-    vobis,  sed  sibi  intus  canit"  de  eo  usurpatur,   qui  agit  aliquid,    cuius   utilitas  ad  neminem 

alium  praeter  ipsum  perveniat). 

Verr.   IV.    12:    ,.Profecto   hinc   (i.    e.  Verris   simulata   emtione)   natum   est:    malo 
emere  quam  rogare." 

p.  Flacc.  46:  ;.Hic  hercle  cornici  oculum,  ut  dicitur"  et  p.  Mur.  25:  ,.Cn.  Flavius, 
qui  cornicum  oculos  confixerit-'  cf.  Schol.  Bob.  ad  Flacc. 

Phil.  XIII.  27.  illud  verum ,    quod  in  hoc  Planco  proverbii  loco  dici   solet,    perire 
eum  non  posse,  nisi  ei  crura  fracta  essent.     Fracta  sunt  et  vivit. 

6)  Exemplum  eiusmodi  ut  res  ad  verbum, 
non  ad  sententiam  accipiatur,  nullum  inveni,   nisi  quaedam  ambigue  dicta  huc  referuntur. 

7)  Immutatio  (Allegorie). 

Verr.   IV.    7.    (Verres    signum)     nullum   reliquit   praeter   unum   pervetus    ligneum, 
•\    Bonam  Fortunam,  ut  opinor ;  eam  iste  habere  domi  suae  noluit. 

ib.  at  non  requirebat  ille  Cupido  lenonis  domum  ac  meretriciam  disciplinam :  facile 
['■    illo  sacrario  patrio  continebatur, 

■^»—  .  p.   dom.    iio,    de  libertate.     Eam   tu    domi   meae   collocasti,    quam    ex   urbe   tota 

^^.  sustulisti  ? 

8)  Unius  verbi  translatio  (Metaphora). 

p.  Quint.  80.    O  hominem  fortunatum,  qui  eiusmodi  nuntios  seu  potius  P4 
habeat!   (qui  biduo  Roma  trans  Alpes  in  Segrisianos  venerant). 

p.  Rosc.  Am.  98.     Suis  manibus  in   curru  coUocat  Automedontem  illum  (! 
Glauciam,  qui  decem  horis  nocturnis  sex  et  quinquaginta  millia  passuum  cisiis  pervolQ 

Verr.  V.   146.     Verres  infestior  quam  Charybdis  et  Scylla  „quod  multo  se  pluil^JI 
bus  et  immanioribus  canibus  succinxerat"  et  „Cyclops  alter  multo  importunior"  dicitur.    .f^ 

Item  de  har.  resp.   59.     Clodium,    qui   tantas   praedas   exsorbuit,    cum   Charyl 
comparat  et,  qui  canibus  suis  eminentibus  et  ieiunis  rostra  ipsa  mandit,  cum  Scylla. 

p.   Cael.    18.      Clodiam    nominat    „Palatinam    Medeam",    sicut    accusator    Caetiv 
„pulchellum  Jasonem"  appellaverat. 

Phil.  II.  67.  de  Antonio:  Quae  Charybdis  tam  vorax? 

9)  Inversio  verborum  (Ironie). 

p.  Flacc.  46.     Habebat  rhetor  adolescentes  quosdam,  quos  dimidio  redderet  stul 
tiores  quam  acceperat.     Neminem  tamen  adeo  infatuare   poterat,    ut   ei   nummum   vdh 
crederet.  .   ^,^- 

p.  dom.   1 10.   ad  Clodium,    qui  Bonae  Deae   sacra  poUuerat:    „At  quae  dea  e*i| 
Bonam  esse  oportet,  quandoquidem  est  abs  te  dedicata". 

Phil.  m.  22  (de  Antonio).     Nonne  satius  est  mutum  esse,  quam  quod  nemo  int€ 
legat  dicere?     En   cur  magister  ejus  S.  Clodius   possideat  duo   millia   iugerum  immunia, 
ut  hominem  stolidum  magis  etiam  infatuet  mercede  publica. 


'.K^j  ■: 


10)  Verba  relata  contrarie  {dvrld-eTa). 


"  '*^"  ^      de  leg".  agr.  U.  44.    cum   Rullus   decemviros   creari   vellet   legi    aerariae    „primi 

tum  populi  Romani  hereditatem  decemviri  iudicent,  cum  vos  volueritis  de  privatis  hererj 

ditatibus  centumviros  judicare.  • 

^''-■^. 

Haec  igitur  ex  orationibus  collegi  utriusque  generis   facetiarum   exempla :   quil 

ea  potui  addere  quae  non   pauca   in   epistolis   extant   aut   ex   quotidiano   sermone   et 

judiciorum  altercationibus  a  Plutarcho  et  Quintiliano  afferuntur ;  sed  tametsi  haec,  quae.^ 

judiciis  facete  dixit,   non   abhorrent  a  munere   oratorio,   tamen   consistere   oportet   in; 

quibus  hanc  disputatiunculam  circumscripsi  finibus. 

